วิกิพีเดีย:การตรวจสอบต้นฉบับพื้นฐาน

การไปพบว่ามีหน้าที่ต้องการการตรวจสอบต้นฉบับพื้นฐาน เช่น แก้ไขไวยากรณ์ การสะกดคำ ความน่าอ่านหรือผัง อาจสร้างความประหลาดใจแก่ผู้ใช้วิกิพีเดียใหม่ แต่วิกิพีเดียเป็น "สารานุกรมที่ทุกคนแก้ไขได้" มีบทความหลายพันเรื่องที่ต้องการการปรับปรุงง่าย ๆ ที่คุณเองก็ทำได้เลยโดยที่ไม่ต้องเป็นผู้เชี่ยวชาญในเรื่องนั้น ๆ การตรวจสอบต้นฉบับมีหลักการ 5 C คือ clear ความชัดเจน, correct ความถูกต้อง, concise กระชับไม่เยิ่นเย้อ, comprehensible อ่านเข้าใจ, และ consistent เนื้อหาไม่ขัดแย้งกันเอง ต่อไปนี้เป็นหน้าแนะแนวทางสำหรับการตรวจสอบต้นฉบับ

**วิธีการตรวจสอบต้นฉบับพื้นฐาน**
 ขั้นแรก
 กวาดตาดูบทความเพื่อหาข้อผิดพลาดหรือวิธีที่สามารถปรับปรุงได้ อาจติดป้ายระบุบทความทั้งบทความหรือส่วนใดส่วนหนึ่งว่าต้องการตรวจสอบต้นฉบับ
 ขั้นที่สอง
 แก้ไขหน้าโดยคลิกแถบ "แก้" หรือ "แก้ไขแหล่งที่มา" ใกล้กับด้านบนสุดของหน้าหรือลิงก์ส่วนใดส่วนหนึ่ง แก้ไข ตามส่วนต่าง ๆ
 ขั้นที่สาม
 แก้ไขเปลี่ยนแปลงและกรอกในช่องความย่อการแก้ไข เป็นประโยชน์กับผู้เขียนที่ติตดามคุณโดยให้บทสรุปสิ่งที่คุณทำ เช่น "ตรวจสอบต้นฉบับ" หรือ "แก้ไขเรื่องภาษา" ซึ่งอย่างหลังจะดีกว่า
 ขั้นที่สี่
 ดูตัวอย่างการเปลี่ยนแปลงและบันทึก
 ขั้นที่ห้า (ไม่บังคับ)
 หากคุณคิดว่าบทความไม่ต้องการตรวจสอบต้นฉบับพื้นฐานอีกแล้ว ให้คลิกแก้อีกครั้งและลบแม่แบบ "ปรับภาษา" ออก ซึ่งเป็นการติดประกาศว่าต้องการปรับปรุง แม่แบบดังกล่าวเป็นมาร์กอัพที่ดูเหมือนอย่างนี้ copy edit โดยมีวันที่อยู่ในวงเล็บปีกกา

**ข้อผิดพลาดทั่วไปที่พึงแก้ไข**

**การจัดรูปแบบ**
 คำที่เป็นชื่อเรื่อง ชื่อหนังสือ ภาพยนตร์ รายการโทรทัศน์ บทกวีให้ทำเป็นตัวเอน- พาดหัวของบทความวิกิพีเดียควรเป็นนามวลี (ประวัติศาสตร์...) ไม่ใช่วลีบุพบท (เกี่ยวกับประวัติศาสตร์...)- ชื่อเพลง เรื่องสั้น ตอนในซีรีส์โทรทัศน์ และบทกวีสั้น ๆ ใช้เครื่องหมายสัญประกาศ ("")

**เครื่องหมายวรรคตอน**
 สถานที่ เช่น จังหวัดเชียงราย ประเทศไทย ในภาษาไทยไม่ต้องมีเครื่องหมายจุลภาค (,) คั่น แต่อาจติดมาจากเวลาแปลมาจากภาษาอื่น

**ลีลา**
 หลีกเลี่ยงภาษาแบบใส่อารมณ์ โอ้อวด หรือเกินจริง เช่น "จากข้อเท็จจริงว่า", "พบตำแหน่งแน่ชัด" และ "ใช้ประโยชน์จาก"- พยายามตัดทอนคำที่ไม่จำเป็นและซ้ำซ้อน ให้เหลือความที่ชัดเจนและกระชับ- คำในอัญพจน์ (quotation) ไม่ควรไปแก้ไข ยกเว้นแก้ไขการสะกดเล็กน้อยและไทโปกราฟี ส่วนข้อผิดพลาดที่เห็นได้ชัดและการตรวจพิจารณาอาจทำเครื่องหมาย (sic) การสอดแทรกหรือลดทอนให้ทำเครื่องหมายวงเล็บเหลี่ยม ( )- การเลือกใช้ active หรือ passive voice อาจเลือกดูเป็นกรณี ๆ ไป กรณีใดที่เหมาะสมแล้วไม่จำเป็นต้องแก้ไขเปลี่ยนแปลง

**องค์ประกอบของบทความ**
ลิงก์ภายนอกจะอยู่ท้ายบทความ ภายใต้พาดหัว "แหล่งข้อมูลอื่น" หรือ "บทอ่านเพิ่มเติม" สำหรับบทความ หนังสือและเว็บไซต์ที่ใช้เป็นแหล่งอ้างอิงต่างหากให้ใส่ในส่วน "อ้างอิง" หรือ "เชิงอรรถ"

**ระดับภาษา**
นอกเหนือจากอัญพจน์ ควรใช้ภาษาระดับทางการหรือกึ่งทางการในบทความ

**การสะกด**
แก้ไขการสะกดผิด ดูรายชื่อคำในภาษาไทยที่มักเขียนผิด

**มารยาท**
พึงระลึกว่าวิกิพีเดียเป็นสิ่งแวดล้อมที่เน้นความร่วมมือและอาศัยความเห็นพ้อง ขอให้กล้าแก้ไข แต่ถ้าคุณพบว่าการแก้ไขของคุณถูกผู้เขียนอื่นย้อน ให้เข้าไปหน้าคุยของบทความและเริ่มต้นสนทนากันก่อนย้อนกลับ

**ขอความช่วยเหลือ**
 หากคุณมีคำถามเกี่ยวกับไวยากรณ์ภาษาไทย เครื่องหมายวรรคตอนหรือลีลา คุณสามารถขอคำแนะนำได้ที่ วิกิพีเดีย:ปุจฉา-วิสัชนา/ภาษา

**หาบทความที่ต้องการตรวจสอบต้นฉบับ**
บทความที่จำเป็นต้องตรวจสอบต้นฉบับพื้นฐานอาจติดป้ายระบุ เช่น copyedit รายชื่อบทความดังกล่าวปรากฏในหน้าต่าง ๆ เช่น- รายการสิ่งที่ต้องทำของศาลาประชาคม
หมวดหมู่:การแก้ไขวิกิพีเดีย